|  |  |  |  |
| --- | --- | --- | --- |
|  |  |  | **Α/Α ΕΣΗΔΗΣ: 94793**  **ΑΔΑ: ΨΩΩ8ΩΛΚ-ΑΦΡ**  **ΑΔΑΜ : 20PROC007792382** |
| **ΕΛΛΗΝΙΚΗ ΔΗΜΟΚΡΑΤΙΑ**  ΠΕΡΙΦ. ΕΝΟΤΗΤΑ ΦΘΙΩΤΙΔΑΣ  ΔΗΜΟΣ ΛΑΜΙΕΩΝ |  |  |  |
| Δ/ΝΣΗ ΥΠΟΔΟΜΩΝ & ΤΕΧΝΙΚΩΝ ΕΡΓΩΝ |  | Έργο: | 1. «**Ενεργειακή αναβάθμιση Χαλκιοπούλειου κλειστού γυμναστηρίου Λαμίας»** |
| ΑΡ. ΜΕΛΕΤΗΣ : 22 /2020 |  | Προυπ.: | **421.370,97 €** **(522.500,00 €** με ΦΠΑ) |
| (Ανασύνταξη της 12/2018) |  |  | **ΑΡ. ΠΡΩΤ.: 49544/4-12-2020** |
|  |  |  |  |

**ΠΡΟΚΗΡΥΞΗ ΣΥΜΒΑΣΗΣ**

**Τμήμα I : Αναθέτουσα αρχή**

**I.1) Επωνυμία, διευθύνσεις**

Επίσημη επωνυμία: **ΔΗΜΟΣ ΛΑΜΙΕΩΝ/ Δ/ΝΣΗ ΥΠΟΔΟΜΩΝ & ΤΕΧΝΙΚΩΝ ΕΡΓΩΝ,** Ταχ. Διεύθυνση: **Φλέμιγκ & Ερ. Σταυρού,** Πόλη: **Λαμία,** Κωδικός nuts: **EL644 Φθιώτιδα,** Ταχ. κωδικός: **35131**, Χώρα: **Ελλάδα (GR).** Αρμόδιοι για πληροφορίες: **Ράλλης Παρασκευάς** **(Γραμματεία), Φούντας Θεόδωρος, τ**ηλέφωνο: 22313 51543,22313 51549**.** Ηλεκτρονικό ταχυδρομείο: prallis@lamia-city.gr & fountas@lamia-city.gr, Φαξ:2231022465

**I.2) Επικοινωνία**

Τα έγγραφα της σύμβασης είναι διαθέσιμα ηλεκτρονικά στον ειδικό, δημόσια προσβάσιμο, χώρο ¨Αναζήτηση Διαγωνισμών Δημοσίων Έργων¨ της πύλης www.promitheus.gov.gr

Οι προσφορές ή οι αιτήσεις συμμετοχής πρέπει να υποβάλλονται ηλεκτρονικά στη διεύθυνση: www.promitheus.gov.gr

**I.3) Είδος της αναθέτουσας αρχής:** Αρχή τοπικής αυτοδιοίκησης/ΔΗΜΟΣ ΛΑΜΙΕΩΝ

**Τμήμα IΙ : Αντικείμενο/Εύρος της σύμβασης**

**II.1)** **Τίτλος:** “ Ενεργειακή αναβάθμιση Χαλκιοπούλειου κλειστού γυμναστηρίου Λαμίας ”

**II.2)** **Κωδικός κύριου λεξιλογίου CPV:** 45212225-9 (Κατασκευαστικές εργασίες για κλειστές αθλητικές εγκαταστάσεις)

**II.3)** **Είδος σύμβασης:** Έργα

**II.4)** **Σύντομη περιγραφή:** Το έργο αφορά σε επεμβάσεις εξοικονόμησης ενέργειας στο Χαλκιοπούλειο Κλειστό Γυμναστήριο Λαμίας, το οποίο κατασκευάστηκε την περίοδο 1991 έως 1995 και έκτοτε δεν έχει αναβαθμιστεί με αποτέλεσμα διάφορα, ηλεκτρομηχανολογικά κυρίως, συστήματα του είτε να μην λειτουργούν πια καθόλου, είτε η λειτουργία τους να κρίνεται πλέον ενεργοβόρα και μη αποδοτική. Οι εργασίες που προβλέπονται να γίνουν είναι οι εξής:

* Αντικατάσταση της κατεστραμμένης μόνωσης τύπου αντεστραμμένου δώματος στο νότιο και το βόρειο τμήμα του σταδίου και διαχωρισμός του χώρου του λεβητοστασίου από το υπόλοιπο μηχανοστάσιο
* Εγκατάσταση επί του νότιου δώματος φωτοβολταϊκού συστήματος συνολικής ονομαστικής ισχύος 100 kWp περίπου
* Εγκατάσταση νέου ηλιοθερμικού συστήματος παραγωγής νερού χρήσης που αποτελείται από επιλεκτικούς ηλιακούς συλλέκτες συνολικής επιφάνειας 72 τ.μ. και δύο νέους, σύγχρονους θερμαντήρες νερού (boiler) συνολικής χωρητικότητας 4.000 lt.
* Κατασκευή εγκατάστασης φυσικού αερίου για σύνδεση με το δίκτυο της ΔΕΔΑ το οποίο διέρχεται επί της οδού Παπαμαύρου, έξω ακριβώς από την δυτική περίφραξη του σταδίου
* Αντικατάσταση των καυστήρων των τριών λεβήτων παραγωγής θερμού νερού με νέους, φυσικού αερίου, με προοπτική σύντομα να αντικατασταθούν και οι αντίστοιχοι λέβητες με λέβητες τεχνολογίας συμπύκνωσης.
* Παρεμβάσεις στα συστήματα ελέγχου των Κεντρικών Κλιματιστικών Μονάδων, τα οποία βρίσκονται για περισσότερα από δέκα πέντε χρόνια εκτός λειτουργίας: αντικατάσταση τριόδων ηλεκτροκίνητων βαλβίδων ψυχρού - θερμού νερού και τοποθέτηση σερβοκινητήρων στα damper που ρυθμίζουν την εισαγωγή νωπού αέρα και αντίστοιχα την απόρριψη, για δυνατότητα αυξομείωσης της παροχής νωπού αέρα ανάλογα με τις απαιτήσεις της εγκατάστασης, καθώς και για δυνατότητα free cooling.
* Αντικατάσταση των απαρχαιωμένων και εκτός λειτουργίας συσκευών αυτομάτου ελέγχου για τα συστήματα HVAC με νέους σύγχρονους controllers και συστήματα, με προοπτική την ενοποίηση μεσοπρόθεσμα των συστημάτων HVAC, Φωτισμού και Ασφαλείας σε ένα σύγχρονο κεντρικό σύστημα διαχείρισης BMS.

**II.5) Εκτιμώμενη συνολική αξία:** Αξία χωρίς ΦΠΑ**: 421.370,97** Νόμισμα: **ΕΥΡΩ** εκ των οποίων **55.518,26** ευρώ αφορούν σε εργασίες στην κατηγορία ΟΙΚΟΔΟΜΙΚΑ και **364.012,54** ευρώ αφορούν σε εργασίες στην κατηγορία ΗΛΕΚΤΡΟΜΗΧΑΝΟΛΟΓΙΚΑ.

Γενικά έξοδα και Όφελος εργολάβου (Γ.Ε.+Ο.Ε. 18%) **55.648,89** €

Απρόβλεπτα**54.721,41 €** (ποσοστό 15% επί της δαπάνης εργασιών και του κονδυλίου Γ.Ε.+Ο.Ε.) που αναλώνονται σύμφωνα με τους όρους του άρθρου 156 παρ. 3.(α) του ν. 4412/2016.

Στο ανωτέρω ποσό προβλέπεται αναθεώρηση στις τιμές, ποσού **1.840,17** **€** (σύμφωνα με το άρθρο 153 του ν. 4412/2016) και ΦΠΑ 24%(**101.129,03**€).

**II.6) Πληροφορίες σχετικά με τα τμήματα:** Η παρούσα σύμβαση δεν υποδιαιρείται σε τμήματα

**II.7) Τόπος εκτέλεσης:** Κωδικός NUTS: **EL644** Φθιώτιδα**.****Κύριος τόπος ή τοποθεσία εκτέλεσης**: Φιλίας 1, Δημοτική Ενότητα Λαμίας του Δήμου Λαμιέων.

Η διακήρυξη του έργου έχει συνταχθεί κατά το εγκεκριμένο, από την Ε.Α.Α.ΔΗ.ΣΥ., νέο πρότυπο τεύχος διακήρυξης ανοικτής διαδικασίας για τη σύναψη ηλεκτρονικών δημοσίων συμβάσεων έργων μέσω ΕΣΗΔΗΣ, με κριτήριο ανάθεσης την πλέον συμφέρουσα από οικονομική άποψη προσφορά, με βάση την τιμή, Παράρτημα Β΄, έτσι όπως ισχύει σήμερα.

**Τμήμα IΙΙ : Προϋποθέσεις συμμετοχής**

**ΙΙΙ.1) Προϋποθέσεις συμμετοχής:** Η Οικονομική και χρηματοοικονομική επάρκεια ορίζεται στα άρθρα 75 και 76 του Ν.4412/2016 ως ισχύει, ανά κατηγορία της Διακήρυξης (άρθρο 21, Δικαιούμενοι συμμετοχής στη διαδικασία σύναψης σύμβασης). Όσον αφορά την καταλληλότητα για την άσκηση της επαγγελματικής δραστηριότητας, απαιτείται οι οικονομικοί φορείς να είναι εγγεγραμμένοι στο σχετικό επαγγελματικό μητρώο που τηρείται στο κράτος εγκατάστασής τους.

Δικαίωμα συμμετοχής έχουν φυσικά ή νομικά πρόσωπα, ή ενώσεις αυτών που δραστηριοποιούνται σε έργα κατηγορίας **ΟΙΚΟΔΟΜΙΚΩΝ και ΗΛΕΚΤΡΟΜΗΧΑΝΟΛΟΓΙΚΩΝ** και που είναι εγκατεστημένα σε:

α) σε κράτος-μέλος της Ένωσης,

β) σε κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Οικονομικός φορέας συμμετέχει είτε μεμονωμένα είτε ως μέλος ένωσης.

Οι ενώσεις οικονομικών φορέων συμμετέχουν υπό τους όρους των παρ. 2, 3 και 4 του άρθρου 19 και των παρ. 1 (ε) και 3 (β) του άρθρου 76 του ν. 4412/2016.

Δεν απαιτείται από τις εν λόγω ενώσεις να περιβληθούν συγκεκριμένη νομική μορφή για την υποβολή προσφοράς. Σε περίπτωση που η ένωση αναδειχθεί ανάδοχος η νομική της μορφή πρέπει να είναι τέτοια, που να εξασφαλίζεται η ύπαρξη ενός και μοναδικού φορολογικού μητρώου για την ένωση (πχ κοινοπραξία).

**ΙΙΙ.2) Λόγοι αποκλεισμού:** Σύμφωνα με το άρθρο 73 του Ν.4412/2016 όπως έχει τροποποιηθεί και ισχύει και το άρθρο 22 της διακήρυξης**.**

ΙΙΙ.3) Κριτήρια επιλογής: Οι προσφέροντες που είναι εγκατεστημένοι στην Ελλάδα υποβάλλουν βεβαίωση εγγραφής στο Μ.Ε.Ε.Π για έργα κατηγορίας **ΟΙΚΟΔΟΜΙΚΩΝ Α1** και άνω **(55.518,26€)** και για έργα κατηγορίας **ΗΛΕΚΤΡΟΜΗΧΑΝΟΛΟΓΙΚΩΝ** **1η τάξη** και άνω **(364.012,54€)** Επιπλέον Ενώσεις οικονομικών φορέων εγγεγραμμένων στην **Α2 τάξη** και άνω του ΜΕΕΠ για έργα κατηγορίας **ΗΛΕΚΤΡΟΜΗΧΑΝΟΛΟΓΙΚΑ**, γίνονται δεκτές με την υποβολή των αντίστοιχων βεβαιώσεων εγγραφής στο ΜΕΕΠ (παρ. 3β) άρθρο 76 του ν.4412/2016.

Οι προσφέροντες που είναι εγκατεστημένοι σε λοιπά κράτη μέλη της Ευρωπαϊκής Ένωσης προσκομίζουν τις δηλώσεις και πιστοποιητικά που περιγράφονται στο Παράρτημα ΧΙ του Προσαρτήματος Α του ν.4412/2016.

**ΙΙΙ.4) Εγγύηση Συμμετοχής :** Για την συμμετοχή στον διαγωνισμό απαιτείται α) η κατάθεση εγγυητικής επιστολής συμμετοχής, ποσού **4.200,00** ευρώ, με ισχύ τουλάχιστον εννέα (9) μηνών και τριάντα (30) ημερών, από την καταληκτική ημερομηνία υποβολής των προσφορών **(18/01/2021)** β) το Τυποποιημένο Έντυπο Υπεύθυνης Δήλωσης (ΤΕΥΔ), σύμφωνα με την παρ. 4 του άρθρου 79 του Ν. 4412/2016, όπως αυτό τυποποιήθηκε και εγκρίθηκε με την 158/2016 απόφαση της Ε.Α.Α.ΔΗ.ΣΥ.(ΦΕΚ Β΄ 3698/16- 11-2016).

**ΙΙΙ.5) Κριτήρια ανάθεσης:** είναι η πλέον συμφέρουσα από οικονομική άποψη προσφορά μόνο βάσει τιμής (χαμηλότερη τιμή)

**Τμήμα IV : Διαδικασία/διοικητικές πληροφορίες**

**IV.1) Διαδικασία Ανάθεσης:** Ανοικτή διαδικασία.

**IV.2) Διάρκεια σύμβασης:** Διάρκεια σε ημέρες: εκατόν ογδόντα (180)

**IV.3) Απαγορεύονται οι εναλλακτικές προσφορές**

**IV.4) Ημερομηνία λήξης της προθεσμίας υποβολής των προσφορών: 18/01/2021**, ημέρα Δευτέρα**.**. Ώρα λήξης της υποβολής προσφορών ορίζεται η **11:00 μ.μ.** (Γίνεται δεκτή ΜΟΝΟ η ηλεκτρονική υποβολή προσφορών)

**IV.5) Φάκελοι προσφορών:** Οι προσφορές υποβάλλονται από τους ενδιαφερόμενους ηλεκτρονικά, μέσω της διαδικτυακής πύλης www.promitheus.gov.gr του ΕΣΗΔΗΣ. Εντός τριών 3 εργάσιμων ημερών από την ηλεκτρονική υποβολή προσκομίζεται υποχρεωτικά από τον οικονομικό φορέα στην αναθέτουσα αρχή, σε έντυπη μορφή και σε σφραγισμένο φάκελο, η πρωτότυπη εγγυητική επιστολή συμμετοχής.

**IV.6) Χρόνος ισχύος προσφορών:** Κάθε υποβαλλόμενη προσφορά δεσμεύει τον συμμετέχοντα στον διαγωνισμό, για διάστημα 9 μηνών, από την καταληκτική ημερομηνία υποβολής των προσφορών.

**IV.7) Ημερομηνία και ώρα ηλεκτρονικής αποσφράγισης των προσφορών ορίζεται η: 22/01/2021**, ημέρα Παρασκευή και ώρα **10:00π.μ.**

**IV.8) Πληροφορίες για τα εξουσιοδοτημένα άτομα και τη διαδικασία αποσφράγισης προσφορών:** Επιτροπή διαγωνισμού έργου.

**IV.9) Γλώσσα Διαδικασίας:** Οι προσφορές και τα περιλαμβανόμενα σε αυτές στοιχεία, καθώς και τα αποδεικτικά έγγραφα συντάσσονται στην ελληνική γλώσσα ή συνοδεύονται από επίσημη μετάφραση τους στην ελληνική γλώσσα.

**Τμήμα V: Πρόσθετες πληροφορίες**

**V.1) Χρηματοδότηση:** Το έργο με τίτλο «Ενεργειακή αναβάθμιση του Χαλκιοπούλειου Κλειστού Γυμναστηρίου Λαμίας», είναι ενταγμένο στο Ε. Π. «ΥΠΟΔΟΜΕΣ ΜΕΤΑΦΟΡΩΝ, ΠΕΡΙΒΑΛΛΟΝ & ΑΕΙΦΟΡΟΣ ΑΝΑΠΤΥΞΗ» και χρηματοδοτείται με το ποσό των 820.000 € από το Υπουργείο Περιβάλλοντος και Ενέργειας (κωδ ΣΑΕ2019ΣΕ27510052). Η πράξη συγχρηματοδοτείται από το Ευρωπαϊκό Ταμείο Περιφερειακής Ανάπτυξης με ποσοστό 80% και από Εθνικούς Πόρους μέσω του ΠΔΕ με 20%. Η θετική γνώμη της ΔΑ ή η τεκμαιρόμενη θετική γνώμη αποτελεί όρο για τη χρηματοδότηση της πράξης.

Προβλέπεται η χορήγηση προκαταβολής στον Ανάδοχο ύψους έως 15%.

**V.2)** **Διαδικασίες προσφυγής**: Κατά πράξης ή παράλειψης της αναθέτουσας αρχής υποβάλλεται προδικαστική προσφυγή ενώπιον της ΑΕΠΠ, η οποία κατατίθεται ηλεκτρονικά βάσει του τυποποιημένου εντύπου και μέσω της λειτουργικότητας «Επικοινωνία».

Η παρούσα θα δημοσιευθεί στον Ελληνικό Τύπο, σύμφωνα με το άρθρο 66 ν. 4412/2016 και θα αναρτηθεί στο πρόγραμμα “Διαύγεια” diavgeia.gov.gr.

**Το αποτέλεσμα της δημοπρασίας θα εγκριθεί από την Οικονομική Επιτροπή του Δήμου Λαμιέων.**

**Λαμία, 4 – 12 - 2020**

**Ο ΔΗΜΑΡΧΟΣ ΛΑΜΙΕΩΝ**

**Καραΐσκος Ευθύμιος**